
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1552 

12 Ιουνίου 2014 


ΑΠΟΦΑΣΕΙ Σ 

Αριθμ. ΔΙΔΑΔ/Φ.32.9/543/ΟΙΚ.14498 
Αξιολόγηση υπαλλήλων που διατίθενται για τη γραμμα¬ 
τειακή υποστήριξη σε γραφεία βουλευτών του Ελ¬ 
ληνικού και Ευρωπαϊκού Κοινοβουλίου, στο γραφείο 
του Έλληνα Επίτροπου στην Ευρωπαϊκή Επιτροπή, 
σε γραφεία κομμάτων, στην Α.Δ.Ε.Δ.Υ. και στο Κοι¬ 
νωνικό Πολύκεντρο της Α.Δ.Ε.Δ.Υ. 

Ο ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. τις διατάξεις: 

α) του άρθρου 145 του Ν. 4251/2014 (Α' 180) 

β) του Π.Δ. 318/1992 (Α' 161), όπως τροποποιήθηκε με 
τις διατάξεις του Κεφαλαίου Γ' του ν. 4250/2014 (Α' 74) 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο 1 του Π.Δ. 63/2005 (Α' 98). 

2. Την αριθ. ΔIΠIΔΔ/Β,2/2/οικ.21634/2.8.2013 (Β' 1914) από¬ 
φαση του Υπουργού Διοικητικής Μεταρρύθμισης και Ηλε¬ 
κτρονικής Διακυβέρνησης και ιδίως το άρθρο 5 αυτής. 

3. Το γεγονός ότι οι συνθήκες άσκησης των καθηκό¬ 
ντων των υπαλλήλων που εμπίπτουν στο πεδίο εφαρμο¬ 
γής της παρούσας είναι διακριτές σε σχέση με εκείνες 
των υπαλλήλων που υπηρετούν στις υπηρεσιακές μο¬ 
νάδες των φορέων της δημόσιας διοίκησης, γεγονός το 
οποίο καθιστά αναγκαία την προσαρμογή των σχετικών 
ρυθμίσεων του Π.Δ. 318/1992 στις συνθήκες άσκησης 
των καθηκόντων των υπαλλήλων που υπηρετούν με 
διάθεση για τη γραμματειακή υποστήριξη σε γραφεία 
βουλευτών του Ελληνικού και Ευρωπαϊκού Κοινοβουλίου, 
στο γραφείο του Έλληνα Επιτρόπου στην Ευρωπαϊκή 
Επιτροπή, σε γραφεία κομμάτων, στην Α.Δ.Ε.Δ.Υ. και στο 
Κοινωνικό Πολύκεντρο της Α.Δ.Ε.Δ.Υ. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Πεδίο εφαρμογής 

Για την εφαρμογή του άρθρου 5 της αριθ. ΔΙΠΙΔΔ/Β.2/2/ 
οικ.21634/2.8.2013 (Β' 1914) απόφασης του Υπουργού Δι¬ 


οικητικής Μεταρρύθμισης και Ηλεκτρονικής Διακυβέρ¬ 
νησης, οι διατάξεις του Π.Δ. 318/1992, όπως τροποποιή¬ 
θηκαν με τις διατάξεις του Κεφαλαίου Γ' του Ν. 4250/ 
2014, εφαρμόζονται κατά τα ειδικώς οριζόμενα στα 
επόμενα άρθρα για τη σύνταξη εκθέσεων αξιολόγησης 
έτους 2012, 2013 και εφεξής των δημοσίων υπαλλήλων, 
μονίμων ή με σχέση εργασίας ιδιωτικού δικαίου αο¬ 
ρίστου χρόνου, που κατά τις κείμενες διατάξεις απο- 
σπώνται στο Υπουργείο Διοικητικής Μεταρρύθμισης 
και Ηλεκτρονικής Διακυβέρνησης και διατίθενται για τη 
γραμματειακή υποστήριξη σε γραφεία βουλευτών του 
Ελληνικού και Ευρωπαϊκού Κοινοβουλίου, στο γραφείο 
του Έλληνα Επίτροπου στην Ευρωπαϊκή Επιτροπή, σε 
γραφεία κομμάτων, στην Α.Δ.Ε.Δ.Υ. και στο Κοινωνικό 
Πολύκεντρο της Α.Δ.Ε.Δ.Υ. 

Άρθρο 2 

Εκθέσεις αξιολόγησης 

Ο τύπος και το περιεχόμενο των εκθέσεων αξιολόγη¬ 
σης των υπαλλήλων που αναφέρονται στο προηγούμενο 
άρθρο, καθορίζεται στο υπόδειγμα, το οποίο προσαρτά- 
ται στην παρούσα απόφαση και αποτελεί αναπόσπαστο 
μέρος της. 

Άρθρο 3 

Έντυπα εκθέσεων αξιολόγησης 

1. Οι εκθέσεις αξιολόγησης έτους 2012,2013 και εφεξής 
των υπαλλήλων του άρθρου 1 συντάσσονται σύμφωνα 
με το υπόδειγμα του άρθρου 2, ως εξής: 

1.1. Στην πρώτη σελίδα του υποδείγματος περιλαμ¬ 
βάνονται και συμπληρώνονται από τον αξιολογούμενο: 

α) η υπηρεσία, στην οποία ανήκει οργανικά ο αξιολο¬ 
γούμενος υπάλληλος και το γραφείο του προσώπου ή 
ο φορέας, στον οποία υπηρετεί με διάθεση, 

β) τα στοιχεία του αξιολογουμένου (επώνυμο, όνομα, 
πατρώνυμο, κατηγορία και κλάδος, βαθμός και τίτλος 
θέσης), 

γ) οι τίτλοι σπουδών και η τυχόν μετεκπαίδευση-επι- 
μόρφωση του αξιολογουμένου κατά το έτος αξιολό¬ 
γησης, 

δ) η συνοπτική περιγραφή του έργου που επιτελέσθη- 
κε από τον αξιολογούμενο. 

1.2. Στο πρώτο τμήμα της δεύτερης σελίδας περι¬ 
λαμβάνονται οι τυχόν δυσχέρειες και τα προβλήματα 
που αντιμετώπισε ο αξιολογούμενος στην εκτέλεση 

του έργου του κατά τη χρονική περίοδο στην οποία 
αναφέρεται η έκθεση αξιολόγησης. 

1.3. Η πρώτη σελίδα καθώς και το πρώτο τμήμα της 
δεύτερης σελίδας συμπληρώνεται από τον αξιολογού¬ 
μενο και υπογράφεται από αυτόν. 

1.4. Στο δεύτερο τμήμα της δεύτερης σελίδας καθώς 
και στην τρίτη και τετάρτη σελίδα του υποδείγματος 
περιλαμβάνονται τα κριτήρια αξιολόγησης των υπαλλή¬ 
λων και καταχωρίζεται η βαθμολογία και η απαιτούμενη 
κατά περίπτωση αιτιολογία από τον αξιολογητή κατά 
τα οριζόμενα στην παρ. 5 του άρθρου 3 της παρούσας 
απόφασης. 

2. Τα κριτήρια αξιολόγησης είναι οκτώ (8) και κα¬ 
τατάσσονται σε τέσσερις διακεκριμένες ομάδες, ως 
ακολούθως: 

I. Γνώση του αντικειμένου 

II. Ενδιαφέρον και δημιουργικότητα 

III. Υπηρεσιακές σχέσεις και συμπεριφορά 

IV. Αποτελεσματικότητα 

3. Κάθε ομάδα κριτηρίων αναλύεται σε επί μέρους 
κριτήρια, ως ακολούθως: 

I. ΓΝΩΣΗ ΤΟΥ ΑΝΤΙΚΕΙΜΕΝΟΥ 

1. Επαγγελματική επάρκεια (θεωρητική κατάρτιση, ει¬ 
δικές γνώσεις και εμπειρία). 

2. Ικανότητα εφαρμογής των γνώσεων και της εμπει¬ 
ρίας κατά την εκτέλεση των καθηκόντων του. 

II. ΕΝΔΙΑΦΕΡΟΝ ΚΑΙ ΔΗΜΙΟΥΡΓΙΚΟΤΗΤΑ 

3. Ενδιαφέρον και αφοσίωση στην εργασία. 

4. Πρωτοβουλία - Ανάληψη ευθυνών. 

III. ΥΠΗΡΕΣΙΑΚΕΣ ΣΧΕΣΕΙΣ ΚΑΙ ΣΥΜΠΕΡΙΦΟΡΑ 

5. Συμπεριφορά προς πολίτες. Εξυπηρέτηση του κοινού. 

6. Επικοινωνία και συνεργασία με συναδέλφους και 
άλλες υπηρεσίες. 

IV. ΑΠΟΤΕΛΕΣΜΑΤΙΚΟΤΗΤΑ 

7. Ποιότητα και ποσότητα εργασίας. 

8. Ικανότητα να προγραμματίζει, οργανώνει, συντονίζει 
και ελέγχει τις εργασίες του. 

4. Για τις εκθέσεις αξιολόγησης έτους 2012, 2013 και 
εφεξής κάθε επί μέρους κριτήριο αξιολόγησης βαθμο¬ 
λογείται από τον αξιολογητή με ένα ακέραιο ή δεκαδικό 
με προσέγγιση δεκάτου βαθμού, που κατά την αντικει¬ 
μενική κρίση αρμόζει στο αντίστοιχο κριτήριο για τον 
αξιολογούμενο. Η κλίμακα των βαθμών ορίζεται από 
το 1 έως το 10, με ανώτατο βαθμό τον αριθμό 10 και 
κατώτατο τον αριθμό 1. 

4.1. Με τους βαθμούς 9 ή 10 βαθμολογούνται όσοι 
υπάλληλοι είναι πάντοτε έτοιμοι να αντιμετωπίζουν 
απόλυτα, με ταχύτητα και ευστοχία, κάθε ζήτημα, χω¬ 
ρίς τη βοήθεια ή διόρθωση ανωτέρου τους. 

4.2. Με τους βαθμούς 7 ή 8 βαθμολογούνται οι πολύ 
καλοί υπάλληλοι, οι οποίοι μπορούν να ανταποκριθούν 
πλήρως στις απαιτήσεις του έργου τους, και περιστα- 
σιακά μόνο χρειάζονται ελάχιστη βοήθεια. 

4.3. Με τους βαθμούς 5 ή 6 βαθμολογούνται οι καλοί 
υπάλληλοι που επιδιώκουν σταθερά να ανταποκριθούν 
στις απαιτήσεις του έργου τους αλλά κατά κανόνα χρει¬ 
άζονται βοήθεια. 

4.4. Με τους βαθμούς 3 ή 4 βαθμολογούνται οι υπάλλη¬ 
λοι, οι οποίοι αποδίδουν κάτω του συνηθισμένου μέτρου. 

4.5. Με τους βαθμούς 1 ή 2 βαθμολογούνται οι εντελώς 
ακατάλληλοι υπάλληλοι. 

5. Εφόσον ο αξιολογητής βαθμολογεί ένα ή περισ¬ 
σότερα κριτήρια αξιολόγησης με βαθμό 9 έως 10 ή με 


βαθμό 1 έως 6, απαιτείται η παράθεση από αυτόν ειδικής 
αιτιολογίας της βαθμολογίας αυτής για τα αντίστοιχα 
κριτήρια αξιολόγησης. Η ειδική αιτιολογία γίνεται με 
παράθεση πραγματικών στοιχείων και όχι αξιολογικών 
χαρακτηρισμών. Η ειδική αιτιολογία πρέπει να τεκμηριώ¬ 
νεται με συγκεκριμένα πραγματικά στοιχεία ή γεγονότα. 

Άρθρο 4 

Αυτοαξιολόγηση - Συμπλήρωση των εκθέσεων 
αξιολόγησης 

1. Κάθε αξιολογούμενος προβαίνει υποχρεωτικά σε 
αυτοαξιολόγηση των ουσιαστικών του προσόντων βαθ¬ 
μολογώντας τις κατά την παρ. 2 του άρθρου 3 της 
παρούσας απόφασης ομάδες κριτηρίων με κλίμακα βαθ¬ 
μών από 1-10 στην στήλη «Αυτοαξιολόγηση» του «Πίνακα 
Αξιολόγησης» στο Μέρος Ε' του προσαρτώμενου στην 
παρούσα εντύπου. 

2. Η βαθμολογία που δίνει ο ίδιος ο αξιολογούμενος 
στα ουσιαστικά του προσόντα κατ’ ουδένα τρόπο επη¬ 
ρεάζει τη βαθμολογία που δίνει ο αξιολογητής του σε 
αυτόν, ούτε επιφέρει οποιοδήποτε άλλο έννομο απο¬ 
τέλεσμα. Αποσκοπεί απλώς στο να γνωρίζει ο αξιολο- 
γητής την εικόνα που ο ίδιος ο αξιολογούμενος έχει 
για τον εαυτό του. 

3. Η στήλη 2 του εντύπου αξιολόγησης συμπληρώνεται 
από την υπηρεσία, στην οποία ανήκει οργανικά ο υπάλ¬ 
ληλος, και περιλαμβάνει την οριστική βαθμολογία. Ο 
υπολογισμός του μέσου όρου της βαθμολογίας γίνεται 
κατά προσέγγιση εκατοστού. 

4. Στο τέλος της τελευταίας σελίδας του εντύπου της 
έκθεσης αξιολόγησης τίθεται η υπογραφή του Αξιολο- 
γητή και τα στοιχεία του. 

Αρθρο 5 
Αξιολογητής 

1. Οι εκθέσεις αξιολόγησης έτους 2012, 2013 και εφεξής 
των υπαλλήλων, που εμπίπτουν στο πεδίο εφαρμογής 
της παρούσας, συντάσσονται από έναν αξιολογητή 
ανάλογα με το πρόσωπο ή τον φορέα διάθεσης του 
υπαλλήλου, ως εξής: 

α) τον Βουλευτή του ελληνικού κοινοβουλίου ή του 
ευρωπαϊκού κοινοβουλίου ή τον'Ελληνα Επίτροπο στην 
Ευρωπαϊκή Επιτροπή για όσους δημοσίους υπαλλήλους, 
μονίμους και με σχέση εργασίας ιδιωτικού δικαίου αο¬ 
ρίστου χρόνου, που υπάγονται στο πεδίο εφαρμογής 
του Π.Δ. 318/1992 έχουν διατεθεί στα γραφεία τους για 
την γραμματειακή υποστήριξη του έργου τους, 

β) τον Γενικό Διευθυντή του Κόμματος, για όσους 
υπαλλήλους, μονίμους και με σχέση εργασίας ιδιωτικού 
δικαίου αορίστου χρόνου, που υπάγονται στο πεδίο 
εφαρμογής του Π.Δ. 318/1992, έχουν διατεθεί στα γρα¬ 
φεία του κόμματος. Σε περίπτωση που δεν υφίσταται 
θέση Γ ενικού Διευθυντή ή είναι κενή, τότε αρμόδιο όρ¬ 
γανο για την αξιολόγηση είναι ο Γ ενικός Γ ραμματέας 
του Κόμματος, 

γ) τον Γενικό Γραμματέα της Α.Δ.Ε.Δ.Υ., για όσους 
υπαλλήλους, μονίμους και με σχέση εργασίας ιδιωτι¬ 
κού δικαίου αορίστου χρόνου, που υπάγονται στο πε¬ 
δίο εφαρμογής του Π.Δ. 318/1992, έχουν διατεθεί στην 

Α.Δ.Ε.Δ.Υ., 

δ) τον Πρόεδρο του Διοικητικού Συμβουλίου του Κοι¬ 
νωνικού Πολύκεντρου της Α.Δ.Ε.Δ.Υ., για όσους υπαλλή¬ 
λους, μονίμους και με σχέση εργασίας ιδιωτικού δικαίου 

αορίστου χρόνου, που υπάγονται στο πεδίο εφαρμογής 
του Π.Δ. 318/1992, έχουν διατεθεί στο Κοινωνικό Πολύ- 
κεντρο της Α.Δ.Ε.Δ.Υ. 

2. Ο αξιολογητής βαθμολογεί αντικειμενικά, εκθέτο¬ 
ντας με ευσυνειδησία και αίσθημα ευθύνης τη δίκαιη 
γνώμη του για τον υπάλληλο. Η βαθμολογία του αξιο- 
λογητή πρέπει να απορρέει από γεγονότα αντικειμε¬ 
νικός ακριβή και όχι από απλές υπόνοιες, ανεύθυνες 
εισηγήσεις, σχόλια ή πληροφορίες ούτε μεμονωμένα 
και τυχαία περιστατικά. 

Άρθρο 6 

Σύνταξη των εκθέσεων αξιολόγησης 

1. Η σύνταξη εκθέσεων αξιολόγησης έτους 2013 και 
εφεξής των υπαλλήλων του άρθρου 1 της παρούσας 
απόφασης, πραγματοποιείται σύμφωνα με τα οριζό¬ 
μενα στην παρούσα απόφαση σε συνδυασμό με τις 
διατάξεις του Π.Δ. 318/1992, όπως τροποποιήθηκαν με 
τις διατάξεις του κεφαλαίου Γ' του ν. 4250/2014. Ειδικό¬ 
τερα, οι παρ. 1-6 του άρθρου 7 του Π.Δ. 318/1992, όπως 
αντικαταστάθηκαν με τις διατάξεις του άρθρου 20 του 
Ν. 4250/2014 εφαρμόζονται για τη σύνταξη εκθέσεων 
αξιολόγησης έτους 2013 και εφεξής των υπαλλήλων 
που υπάγονται στο πεδίο εφαρμογής της παρούσας 
απόφασης. 

2. Για τη σύνταξη των εκθέσεων αξιολόγησης έτους 
2013 και εφεξής κατά τα οριζόμενα στην παρούσα από¬ 
φαση, αρμόδιο όργανο για την έκδοση της σχετικής 
απόφασης επιμερισμού ανώτατων ποσοστών ανά κλί¬ 
μακα βαθμολόγησης κατά τα οριζόμενα στην παρ. 5 
του άρθρου 7 του Π.Δ. 318/1992, όπως αντικαταστάθηκε 
με τις διατάξεις του άρθρου 20 του Ν. 4250/2014 είναι 
ο αξιολογητής κατά τα οριζόμενα στο άρθρο 5 της 
παρούσας απόφασης. 

3. Ο αξιολογητής του άρθρου 5 της παρούσας απόφα¬ 
σης θα πρέπει να έχει συνυπάρξει με τον αξιολογούμε¬ 
νο για χρονικό διάστημα τουλάχιστον τριών (3) μηνών 
εντός του έτους αξιολόγησης. Σε καμία περίπτωση δεν 
συντάσσεται έκθεση αξιολόγησης για χρονικό διάστημα 
μικρότερο των τριών (3) μηνών. 

4. Οι εκθέσεις αξιολόγησης συντάσσονται κατά τα 
οριζόμενα στο άρθρο 18 του Π.Δ. 318/1992, όπως αντι- 
καταστάθηκε από το άρθρο 25 του Ν. 4250/2014 σε 
συνδυασμό με τα οριζόμενα στην παρούσα απόφαση. 


5. Οι εκθέσεις αξιολόγησης γνωστοποιούνται κατά 
τα οριζόμενα στο άρθρο 21 του Π.Δ. 318/1992, όπως 
αντικαταστάθηκε από το άρθρο 27 του Ν. 4250/2014 σε 
συνδυασμό με τα οριζόμενα στην παρούσα απόφαση. 

6. Οι διατάξεις του άρθρου 20 του Π.Δ. 318/1992, με 
εξαίρεση το δεύτερο εδάφιο της παρ. 3 του άρθρου 
20 του Π.Δ. 318/1992, εφαρμόζονται και για τις εκθέσεις 
αξιολόγησης που συντάσσονται κατά τις διατάξεις της 
παρούσας απόφασης. 

Άρθρο 7 

Έλεγχος των τυπικών στοιχείων και της ειδικής 
αιτιολογίας στις εκθέσεις αξιολόγησης 

Ο έλεγχος των τυπικών στοιχείων και της ειδικής αι¬ 
τιολογίας στις εκθέσεις αξιολόγησης πραγματοποιείται 
από τις υπηρεσίες διοικητικού/προσωπικού, όπου ανή¬ 
κουν οργανικά οι υπάλληλοι του άρθρου 1 της παρούσας 
απόφασης κατά τα οριζόμενα στις διατάξεις των παρ. 1, 
2α, 2β, 2γ και 3 του άρθρου 13 του Π.Δ. 318/1992, όπως 
τροποποιήθηκε με το άρθρο 23 του Ν. 4250/2014. 

Άρθρο 8 

Τελικές διατάξεις 

1. Η σύνταξη εκθέσεων αξιολόγησης έτους 2012 των 
υπαλλήλων της παρ. 1 της παρούσας απόφασης θα 
πραγματοποιηθεί σύμφωνα με τα οριζόμενα στην πα¬ 
ρούσα απόφαση, με εξαίρεση τις διατάξεις των παρ. 1-6 
του άρθρου 7 του Π.Δ. 318/1992, όπως αντικαταστάθηκαν 
με τις διατάξεις του άρθρου 20 του Ν. 4250/2014. 

2. Οι διατάξεις των άρθρων 9, 10,12,16, 19, 22, 23, 24 
του Π.Δ. 318/1992 δεν εφαρμόζονται για τη σύνταξη εκ¬ 
θέσεων αξιολόγησης έτους 2012, 2013 και εφεξής των 
υπαλλήλων που υπάγονται στο πεδίο εφαρμογής της 
παρούσας απόφασης. 

3. Οι διατάξεις της παρ. 5 του άρθρου 32 του 
Ν. 4250/2014 εφαρμόζονται για τις εκθέσεις αξιολόγησης 
έτους 2013 των υπαλλήλων που υπάγονται στο πεδίο 
εφαρμογής της παρούσας απόφασης και θα συνταχθούν 
κατά τα οριζόμενα σε αυτήν. 

4. Η προθεσμία των δύο (2) μηνών που τίθεται με τις 
διατάξεις της παρ. 1 του άρθρου 145 του Ν. 4251/2014 
παρατείνεται για τρεις (3) μήνες από τη δημοσίευση της 
παρούσας στην Εφημερίδα της Κυβερνήσεως. 

5. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΕΛΛΗΝΙΚΗ ΔΗΜΟΚΡΑΤΙΑ 
Α. ΥΠΟΥΡΓΕΙΟ. 

ΓΕΝΙΚΗ ΓΡΑΜΜΑΤΕΙΑ ή Ν.Π.Δ.Δ. 

ΓΕΝΙΚΗ ΔΙΕΥΘΥΝΣΗ. 

ΔΙΕΥΘΥΝΣΗ. 


Β. ΠΡΟΣΩΠΟ/ΦΟΡΕΑΣ ΔΙΑΘΕΣΗΣ: 


ΕΝΤΥΠΟ 

(Υπαλλήλων των κατηγοριών 
ΠΕ/ ΤΕ/ ΔΕ/ΥΕ αποσπασμένων και 
διατεθειμένων σε γραφεία βουλευτών, του 
Έλληνα Επιτρόπου στην ΕΕ, σε γραφεία 
κομμάτων, στην ΑΔΕΔΥ, στο Κοινωνικό 
Πολύκεντρο ΑΔΕΔΥ) 


Αριθ.Πρωτ.:. 

ΕΚΘΕΣΗ ΑΞΙΟΛΟΓΗΣΗΣ 
Χρονική Περίοδος. 

Α. ΣΤΟΙΧΕΙΑ ΑΞΙΟΛΟΓΟΥΜΕΝΟΥ 

(Συμπληρώνεται από τον αξιολογούμενο) 


(Επώνυμο με κεφαλαία) (Όνομα) (Πατρώνυμο) 


(Κατηγορία & Κλάδος) (Βαθμός) (Τίτλος θέσης) 


Β. ΤΙΤΛΟΙ ΣΠΟΥΔΩΝ - ΜΕΤΕΚΠΑΙΔΕΥΣΗ - ΕΠΙΜΟΡΦΩΣΗ 

(Συμπληρώνεται από τον αξιολογούμενο) 


Γ. ΣΥΝΟΠΤΙΚΗ ΠΕΡΙΓΡΑΦΗ ΤΟΥ ΕΡΓΟΥ ΠΟΥ ΕΠΙΤΕΛΕΣΘΗΚΕ: 

(Συμπληρώνεται από τον αξιολογούμενο. Περιγράφονται οι δραστηριότητες και τα αποτελέσματα που πέτυχε και εκείνες 
που του ανατέθηκαν πέρα από τα κύρια καθήκοντα του): 

α) Συνοπτική περιγραφή του έργου:. 

β) Δυσχέρειες και προβλήματα: 


(Ημερομηνία) 


(Υπογραφή 

Αξιολογούμενου) 


Δ. ΚΡΙΤΗΡΙΑ ΑΞΙΟΛΟΓΗΣΗΣ ΒΑΘΜΟΛΟΓΙΑ 

I. ΓΝΩΣΗ ΤΟΥ ΑΝΤΙΚΕΙΜΕΝΟΥ Αξιολογητή 

( 1 - 10 ) 

1. Επαγγελματική επάρκεια (θεωρητική κατάρτιση, ειδικές γνώσεις και εμπειρία). 

2. Ικανότητα εφαρμογής των γνώσεων και της εμπειρίας κατά την εκτέλεση των 

καθηκόντων του. - 

- Ειδική και συγκεκριμένη αιτιολογία του Αξιολογητή για βαθμολογία κάθε κριτηρίου, βάσει πραγματικών 
στοιχείων: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


II. ΕΝΔΙΑΦΕΡΟΝ ΚΑΙ ΔΗΜΙΟΥΡΓΙΚΟΤΗΤΑ ΒΑΘΜΟΛΟΓΙΑ 

Αξιολογητή 

( 1 - 10 ) 

3. Ενδιαφέρον και αφοσίωση στην εργασία. 

4. Πρωτοβουλία - Ανάληψη ευθυνών - 

- Ειδική και συγκεκριμένη αιτιολογία του Αξιολογητή για βαθμολογία κάθε κριτηρίου, βάσει πραγματικών 
στοιχείων: 


III. ΥΠΗΡΕΣΙΑΚΕΣ ΣΧΕΣΕΙΣ ΚΑΙ ΣΥΜΠΕΡΙΦΟΡΑ ΒΑΘΜΟΛΟΓΙΑ 

( 1 - 10 ) 

Αξιολογητή 

5. 1 Συμπεριφορά προς τους πολίτες. Εξυπηρέτηση κοινού. - 

6. Επικοινωνία και συνεργασία με συναδέλφους και άλλες υπηρεσίες. 

-Ειδική και συγκεκριμένη αιτιολογία του Αξιολογητή για βαθμολογία κάθε κριτηρίου, βάσει πραγματικών 
στοιχείων: 


1 

Αξιολογούνται οι υπάλληλοι που λόγω των αρμοδιοτήτων τους έρχονται σε επικοινωνία με το κοινό 

IV. ΑΠΟΤΕΛΕΣΜΑΤΙΚΟΤΗΤΑ 

7. Ποιότητα και ποσότητα εργασίας 

8. Ικανότητα να προγραμματίζει, οργανώνει, συντονίζει και ελέγχει τις εργασίες του. 


ΒΑΘΜΟΛΟΓΙΑ 

( 1 - 10 ) 


Αξιολογητή 


Ειδική και συγκεκριμένη αιτιολογία του Αξιολογητή για βαθμολογία κάθε κριτηρίου, βάσει πραγματικών 
στοιχείων: 


Ε. ΠΙΝΑΚΑΣ ΑΞΙΟΛΟΓΗΣΗΣ 


ΑΥΤΟΑΞΙΟΛΟΓΗΣΗ 

α/α 

ΚΡΙΤΗΡΙΑ 

1 

ΑΥΤΟΑΞΙΟΛΟΓΗΣΗ (1-10) 

1 

ΓΝΩΣΗ ΑΝΤΙΚΕΙΜΕΝΟΥ 


2 

ΕΝΔΙΑΦΕΡΟΝ ΚΑΙ ΔΗΜΙΟΥΡΓΙΚΟΤΗΤΑ 


3 

ΥΠΗΡΕΣΙΑΚΕΣ ΣΧΕΣΕΙΣ ΚΑΙ ΣΥΜΠΕΡΙΦΟΡΑ 


4 

ΑΠΟΤΕΛΕΣΜΑΤΙΚΟΤΗΤΑ 



ΟΡΙΣΤΙΚΗ ΒΑΘΜΟΛΟΓΙΑ 
ΣΥΜΠΛΗΡΩΝΕΤΑΙ ΜΟΝΟ ΑΠΟ ΤΗΝ 
ΥΠΗΡΕΣΙΑ 


ΑΞΙΟΛΟΓΗΤΗΣ (1-10) 


ΓΕΝΙΚΟΣ ΜΕΣΟΣ ΟΡΟΣ: 


ΟΝΟΜΑΤΕΠΩΝΥΜΟ ΑΞΙΟΛΟΓΗΤΗ 


ΙΔΙΟΤΗΤΑ 


ΗΜΕΡΟΜΗΝΙΑ ΥΠΟΓΡΑΦΗ 


Τίθεται ο μέσος όρος βαθμολογίας των επί μέρους κριτηρίων με προσέγγιση εκατοστού. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 6 Ιουνίου 2014 


Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.βί.9Γ - β-πιαϊΙ: ννβόπΐ3δ1βΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 5521206140008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































